CELEX: 62011CA0207
Language: fi
Date: 2012-12-19 00:00:00
Title: Asia C-207/11: Unionin tuomioistuimen tuomio (ensimmäinen jaosto) 19.12.2012 (Commissione tributaria regionale di Milanon (Italia) esittämä ennakkoratkaisupyyntö) — 3D I srl v. Agenzia delle Entrate Ufficio di Cremona (Verotus — Direktiivi 90/434/ETY — Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettava yhteinen verojärjestelmä — 2, 4 ja 9 artikla — Varojensiirto — Siirtävälle yhtiölle varojensiirron yhteydessä realisoituneen arvonnousun verottaminen — Verotuksen lykkääminen — Ehto, jonka mukaan siirtävän yhtiön taseeseen on kirjattava realisoitunutta arvonnousua vastaava rahasto, jossa olevien erien verotusta lykätään)

16.2.2013   
            
            
               FI
            
            
               Euroopan unionin virallinen lehti
            
            
               C 46/4
            
         Unionin tuomioistuimen tuomio (ensimmäinen jaosto) 19.12.2012 (Commissione tributaria regionale di Milanon (Italia) esittämä ennakkoratkaisupyyntö) — 3D I srl v. Agenzia delle Entrate Ufficio di Cremona
   (Asia C-207/11) (1)
   
   (Verotus - Direktiivi 90/434/ETY - Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettava yhteinen verojärjestelmä - 2, 4 ja 9 artikla - Varojensiirto - Siirtävälle yhtiölle varojensiirron yhteydessä realisoituneen arvonnousun verottaminen - Verotuksen lykkääminen - Ehto, jonka mukaan siirtävän yhtiön taseeseen on kirjattava realisoitunutta arvonnousua vastaava rahasto, jossa olevien erien verotusta lykätään)
   2013/C 46/07
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione tributaria regionale di Milano
   
      Pääasian asianosaiset
   
   
      Kantaja: 3D I srl
   
      Vastaaja: Agenzia delle Entrate Ufficio di Cremona
   
      Oikeudenkäynnin kohde
   
   Ennakkoratkaisupyyntö — Commissione tributaria regionale di Milano — Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY (EYVL L 225, s. 1) 2 ja 4 artiklan sekä 8 artiklan 1 ja 2 kohdan tulkinta — Varojensiirto — Kansallinen lainsäädäntö, jossa kannetaan veroa varojensiirron yhteydessä syntyneestä luovutusvoitosta, joka vastaa siirrettyjen osakkeiden tai osuuksien alkuperäisten hankintakustannusten ja markkina-arvon välistä eroa — Verovapautus, joka koskee tilanteita, joissa siirtävä yhtiö kirjaa taseeseensa vararahaston, joka vastaa syntynyttä arvonkorotusta
   
      Tuomiolauselma
   
   Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY 2, 4 ja 9 artiklaa on tulkittava siten, etteivät ne ole pääasiassa kyseessä olevan kaltaisessa tilanteessa esteenä sille, että siirtävältä yhtiöltä kannetaan veroa varojensiirtoon liittyvästä arvonnoususta, joka muodostuu siirrettyjen osakkeiden tai yhtiöosuuksien alkuperäisten hankintakustannusten ja markkina-arvon välisestä erosta, paitsi jos siirtävä yhtiö kirjaa taseeseensa tähän tarkoitukseen varatun rahaston, joka vastaa mainitun siirron yhteydessä todettua arvonnousua.
   
      (1)  EUVL C 211, 16.7.2011.